b'\n_START_ARTICLE_\nVillage Life\n_START_SECTION_\nOzadje\n_START_PARAGRAPH_\nPo sodelovanju Hancocka in Fodayja Muse Susa pri projektu Sound-System, sta oba glasbenika pri\xc5\xa1la na idejo, da posnameta skupen album, \xc4\x8desar Hancock prej \xc5\xa1e ni po\xc4\x8del. Avgusta 1984 sta se odpravila v Tokio, v studio CBS/Sony, kjer sta posnela album. Sam album je pogosto spregledan, saj nasprotuje kategorizaciji in vnaprej ustvarjenim idiomom, vendar dokumentira fascinantno sre\xc4\x8danje obeh glasbenikov, ki, kljub temu, da sta zakoreninjena v razli\xc4\x8dnih kulturah in tradicijah, delita skupno glasbeno in duhovno razumevanje. Suso je na tem \xc5\xbeivem snemanju igral koro (zahodno-afri\xc5\xa1ki instrument s strunami) in tamo, Hancock pa igra sintetizator Yamaha DX-1 in ra\xc4\x8dunalni\xc5\xa1ke bobne. Rezultat je \xc4\x8dudovit album s \xc5\xa1tirimi umirjenimi in kontemplativnimi meditacijami, v katerih se prepletajo harmoni\xc4\x8dne ideje obeh glasbenikov.'